b'\n_START_ARTICLE_\nLaser (jolla)\n_START_SECTION_\nHistoria\n_START_PARAGRAPH_\nLaser esiteltiin New Yorkin venen\xc3\xa4yttelyss\xc3\xa4 1971. Ensimm\xc3\xa4iset maailmanmestaruuskilpailut pidettiin vuonna 1974 Bermudalla. Niihin osallistui purjehtijoita 24 eri maasta. Brasilialainen Robert Scheidt ("El Demolidor") on menestyneimpi\xc3\xa4 Laser-purjehtijoita kahdeksalla maailmanmestaruudellaan ja kahdella olympiakullallaan ja yhdell\xc3\xa4 olympiahopeallaan.\n_START_SECTION_\nLaser olympialaisissa\n_START_PARAGRAPH_\nAtlantan olympialaisista alkaen Laser on ollut miehille ja naisille avoin olympialuokka. Pekingin olympialaisissa miehill\xc3\xa4 on oma luokkansa ja naiset kilpailevat ensimm\xc3\xa4ist\xc3\xa4 kertaa omassa luokassaan pienempi purjeisella Laser Radialilla.\n_START_SECTION_\nVersiot\n_START_PARAGRAPH_\nAlkuper\xc3\xa4isen Laser Standardin lis\xc3\xa4ksi on olemassa samaan runkoon pohjautuvat kevyemm\xc3\xa4lle purjehtijalle (60-80kg) sopiva Laser Radial ja junioreiden (45-65kg) Laser 4.7. Ne eroavat Standard-versiosta pienemmill\xc3\xa4 purjeillaan:  Radialissa 5,76m\xc2\xb2 ja 4.7-versiossa nimens\xc3\xa4 mukaisesti 4,7m\xc2\xb2. _NEWLINE_Olympiapurjehduksessa naiset k\xc3\xa4ytt\xc3\xa4v\xc3\xa4t Laser Radialia. Sari Multala on kuuluisa suomalainen Radial-purjehtija.'